CELEX: 62019TB0516
Language: lt
Date: 2020-06-11 00:00:00
Title: Byla T-516/19: 2020 m. birželio 11 d. Bendrojo Teismo nutartis byloje VDV eTicket Service / Komisija ir INEA (Arbitražinė išlyga – Bendroji mokslinių tyrimų ir inovacijų programa „Horizontas 2020“ (2014 – 2020 m.) – Projektas „European Travellers Club: Account-Based Travelling across the European Union – ETC“ – Dotacijos susitarimas – INEA sprendimas, kuriuo tam tikros pagal subrangos sutartis patirtos išlaidos pripažintos neatitinkančiomis reikalavimų – Klaidingas atsakovės identifikavimas – Aktas, patenkantis tik į sutarties rėmus ir nuo jos neatskiriamas – Teisėti lūkesčiai – Iš dalies nepriimtinas ir iš dalies akivaizdžiai teisiškai nepagrįstas ieškinys)

10.8.2020   
            
            
               LT
            
            
               Europos Sąjungos oficialusis leidinys
            
            
               C 262/25
            
         
      2020 m. birželio 11 d. Bendrojo Teismo nutartis byloje VDV eTicket Service / Komisija ir INEA
      
      (Byla T-516/19) (1)
      
      (Arbitražinė išlyga - Bendroji mokslinių tyrimų ir inovacijų programa „Horizontas 2020“ (2014 – 2020 m.) - Projektas „European Travellers Club: Account-Based Travelling across the European Union – ETC“ - Dotacijos susitarimas - INEA sprendimas, kuriuo tam tikros pagal subrangos sutartis patirtos išlaidos pripažintos neatitinkančiomis reikalavimų - Klaidingas atsakovės identifikavimas - Aktas, patenkantis tik į sutarties rėmus ir nuo jos neatskiriamas - Teisėti lūkesčiai - Iš dalies nepriimtinas ir iš dalies akivaizdžiai teisiškai nepagrįstas ieškinys)
      (2020/C 262/33)
      Proceso kalba: vokiečių
      
         Šalys
      
      
         Ieškovė: VDV eTicket Service GmbH & Co. KG (Kelnas, Vokietija), atstovaujama advokato A. Bartosch
      
         Atsakovės: Europos Komisija, atstovaujama R. Pethke ir M. Siekierzyńska, Inovacijų ir tinklų programų vykdomoji įstaiga, atstovaujama I. Ramallo ir P. Rosa Plaza, padedamų advokatų R. van der Hout ir C. Wagner
      
         Dalykas
      
      Pirma, SESV 272 straipsniu grindžiamas prašymas pripažinti, kad pagal programą „Horizontas 2020“ patirtų 407 443,04 EUR išlaidų nepripažinimas 2019 m. gegužės 13 d. INEA rašte Ares(2019)3151305 yra neteisėtas ir, antra, SESV 263 straipsniu grindžiamas subsidiarus prašymas panaikinti tą raštą, kiek juo pripažinta, kad minėto dydžio išlaidos neatitinka reikalavimų.
      
         Rezoliucinė dalis
      
      
                  1.
               
               
                  Atmesti ieškinį kaip iš dalies nepriimtiną ir iš dalies akivaizdžiai teisiškai nepagrįstą.
               
            
                  2.
               
               
                  Priteisti iš VDV eTicket Service GmbH & Co. KG bylinėjimosi išlaidas.
               
            
         (1)  OL C 319, 2019 9 23.